**Gyakornoki program – Támogató szolgáltatások**

**GINOP-5.2.5-16-2016-00001**

**Alapadatok:**

Kedvezményezett: **Győri Szakképzési Centrum**

Projekt azonosító száma: **GINOP-5.2.5-16-2016-00001**

Projekt címe: **Gyakornoki program – Támogató szolgáltatások**

Támogatás összege: **2.000.000.000 Ft**

Támogatás mértéke: **100%**

Projekt kezdő időpontja: **2016. 04. 01.**

Projekt tervezett befejezése: **2022. 09. 30.**

Link: [**gyakornok.info.hu**](https://hmszc.hu/ginop-5-2-5-16-2016-00001-gyakornoki-program-tamogato-szolgaltatasok/gyakornok.info.hu)

A **GINOP-5.2.5-16** kiemelt projekt támogató szolgáltatásokat nyújtott a **GINOP-5.2.4-16 Gyakornoki program a pályakezdők támogatására** és a **GINOP-5.2.4-19 Új gyakornoki program** elnevezésű projekteknek. **Ezen pályázatok célja volt a 25 év alatti szakképzett, pályakezdő fiatalok munkához jutásának és munkatapasztalat-szerzésének elősegítése bértámogatással és tovább-foglalkoztatással.**

A **GINOP-5.2.5-16** projekt konzorciumi együttműködésben valósult meg a hat konvergencia régió területén, konzorciumvezető a Győri Szakképzési Centrum volt. Minden régióban egy szakképzési centrum régióközpontként működött, és tagja volt a konzorciumnak. Az Észak-magyarországi Régióban konzorciumi tagként a Heves Megyei Szakképzési Centrum koordinálta a projektet, együttműködő partnerként bevonva a régió más szakképzési centrumait: Borsodban a Miskolci SzC, az Ózdi SzC és a Szerencsi SzC, Nógrádban pedig a Nógrád Megyei SzC volt a partnerünk.

A projekt eredményesen zárult, az Észak-Magyarország régióban mintegy **1400 fiatal munkába állását tette lehetővé. A 489 nyertes vállalkozás összesen 3,8 milliárd forint támogatást nyert el.**

A kitűzött célok teljesítésén túl további eredményeket is hozott a Gyakornoki program:

* a szakképző intézmények új struktúrája és tevékenysége széles körben ismertté vált,
* a centrumok együttműködésüknek köszönhetően komplex tanácsadói hálózattá szerveződtek,
* a képző intézmények és a vállalkozói szféra folyamatos kapcsolattartása megnövelte a duális képzésbe bevonható gazdálkodó szervezetek számát.

További eredmény, hogy mind az öt szakképzési centrum székhelyén kialakítottunk IGR Információs pontot, ahová a fiatalok fordulhatnak képzéssel vagy elhelyezkedéssel kapcsolatos tájékoztatásért.

A hat éven át tartó Gyakornoki program a maga eszközeivel sokat tett a szakképzés népszerűsítéséért.